Змагнитуда 5,2 балл иҟаз адгьылҵысра ҟалеит Таивань
12:00 18.10.2021 (ирҿыцуп: 12:11 18.10.2021)
2018 шықәса жәабранмзазы Таивантәи ауезд Хуалиань змагнитуда 6,5 балл иҟаз адгьылҵысра ду ҟалеит. Иҭахеит 16-ҩык, ааха роуит 285-ҩык.
АҞӘА, жьҭаара 18 - Sputnik. Змагнитуда 5,2 балла иҟоу адгьылҵысра ҟалеит Таивань, абри атәы аанацҳауеит РИА Новости адгьылбжьаха асеисмологиатә маҵзура адыррақәа шьаҭас иҟаҵаны.
Адгьылҵысра иалагеит асааҭ 13.49 рзы ауезд Хуалань аҿы, 30.2 километр адгьыл аҵаҿы.
Иҭахази ааха зауызи ҳәа информациа ыҟам.
Китаитәи асеисмологиатә центр асааҭ 13.49 рзы абри араион аҿы 4,3 змагнитуда ыҟаз даҽа дгьылҵысрак азгәанаҭеит.
Ауезд Хуалань аҿы еиҳа лассы-лассы адгьылҵысрақәа аҭыԥ рымоуп.
2018 шықәса жәабранмзазы Таивантәи ауезд Хуалиань змагнитуда 6,5 балл иҟаз адгьылҵысра ду ҟалеит. Иҭахеит 16-ҩык, ааха роуит 285-ҩык.